എട്ടു വയസുകാരിയെ പീഡിപ്പിച്ച 60 കാരന് അറസ്റ്റില് കൊല്ലം: എട്ടു വയസുകാരിയെ പീഡിപ്പിച്ച 60 കാരനെ പോക്സോ ഉള്പ്പെടെയുള്ള വകുപ്പുകള് ചുമത്തി പോലീസ് അറസ്റ്റ് ചെയ്തു. കൊല്ലം ജില്ലയിലെ കടയ്ക്കലിലാണ് സംഭവം. കടയ്ക്കല് കോട്ടുക്കല് സ്വദേശി മണിരാജനാണ് പോലീസ് പിടിയിലായത്.സംഭവം നടക്കുമ്ബോള്കുട്ടികളുടെ മാതാവ് വീട്ടില് ഉണ്ടായിരുന്നില്ല. ഈ സമയത്ത് മണിരാജന് അവിടെ എത്തി കുട്ടിക്ക് മിഠായി വാങ്ങി നല്കാമെന്ന വ്യാജേന കുട്ടിയെ കൂട്ടിക്കൊണ്ടുപോയി. അടുത്തുള്ള നിര്മ്മാണത്തിലിരിക്കുന്ന ഒരു കെട്ടിടത്തില് കൊണ്ടുപോയി പീഡിപ്പിച്ചു.കുട്ടിയുടെ കരച്ചില് കേട്ട് ഓടിയെത്തിയ പതിമൂന്നുകാരനായ സഹോദരനാണ് ബഹളമുണ്ടാക്കി ആളെക്കൂട്ടിയത്. എന്നാല് അപ്പോഴേക്കും മണിരാജന് ഓടി രക്ഷപ്പെട്ടു. പോലീസില് പരാതി നല്കിയതോടെ പോലീസ് അന്വേഷണം ആരംഭിക്കുകയും വീടിനടുത്ത് നിന്ന് തന്നെ ഇയാളെ പിടികൂടുകയും ചെയ്തു. കുട്ടി ഇപ്പോള് താലൂക്ക് ആശുപത്രിയില് ചികിത്സയിലാണ്.